钦定古今图书集成/明伦汇编/闺媛典/第316卷 > 皇清四十九 > 俞国贤妻史氏〈女附〉
## 钦定古今图书集成/明伦汇编/闺媛典/第316卷 > 皇清四十九 > 俞国贤妻史氏〈女附〉

按《扬州府志》：“史氏，江都人，俞国贤妻。年十五，归俞。夫亡，年二十八，欲以死从。家人劝之曰：‘殉夫，情也；抚孤，义也。以情较义，孰为重轻？况孤儿甫八十五日，女亦殊幼，俞氏之后惟此耳，顾不念耶’？氏悟，因强进食，抚孤弘声成立。女长，许字陈之韫为继室。陈忽瘫痪，辞婚女不可。越三年，陈殁，女即往守丧三年，复归养母” ，母女相依，贞操愈厉，公请旌表。